CELEX: E2014P0015
Language: et
Date: 2014-07-18 00:00:00
Title: EFTA järelevalveameti 18. juulil 2014 Islandi vastu algatatud hagi (Kohtuasi E-15/14)

25.9.2014   
            
            
               ET
            
            
               Euroopa Liidu Teataja
            
            
               C 334/34
            
         EFTA järelevalveameti 18. juulil 2014 Islandi vastu algatatud hagi
   (Kohtuasi E-15/14)
   (2014/C 334/15)
   EFTA järelevalveamet, Rue Belliard 35, 1040 Brüssel, Belgia, keda esindavad Markus Schneider ja Janne Tysnes Kaasin, on algatanud 18. juulil 2014 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et Islandi Vabariik on jätnud täitmata EMP lepingu artiklist 7 tulenevad kohustused, jättes selleks ettenähtud aja jooksul vastu võtmata meetmed EMP lepingu II lisa XI peatüki punktis 4d osutatud õigusakti
               (Euroopa Parlamendi ja nõukogu määrus (EL) nr 1007/2011, 27. september 2011, tekstiilikiudude nimetuste ja tekstiiltoodete kiukoostise märgistamise ja tähistamise kohta, millega muudetakse kehtetuks nõukogu direktiiv 73/44/EMÜ, direktiiv 96/73/EÜ ja direktiiv 2008/121/EÜ,
               mida on muudetud
               komisjoni 27. jaanuari 2012. aasta delegeeritud määrusega (EL) nr 286/2012, millega muudetakse Euroopa Parlamendi ja nõukogu määruse (EL) nr 1007/2011 (tekstiilkiudude nimetuste ja tekstiiltoodete kiukoostise märgistamise ja tähistamise kohta) I lisa, et lisada uue tekstiilkiu nimetus, ning VIII ja IX lisa, et kohandada need tehnika arenguga,
               ja kohandatud EMP lepinguga selle protokolli nr 1 alusel) ülevõtmiseks siseriiklikku õigusesse;
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb asjaolu, et Islandi Vabariik ei ole ettenähtud aja jooksul täitnud EFTA järelevalveameti kaht põhjendatud arvamust, mis käsitlevad Euroopa Parlamendi ja nõukogu 27. septembri 2011. aasta määruse (EL) nr 1007/2011 (tekstiilikiudude nimetuste ja tekstiiltoodete kiukoostise märgistamise ja tähistamise kohta, millega muudetakse kehtetuks nõukogu direktiiv 73/44/EMÜ, direktiiv 96/73/EÜ ja direktiiv 2008/121/EÜ) siseriiklikus õiguses rakendamata jätmist ning komisjoni 27. jaanuari 2012. aasta delegeeritud määruse (EL) nr 286/2012 (millega muudetakse Euroopa Parlamendi ja nõukogu määruse (EL) nr 1007/2011 (tekstiilkiudude nimetuste ja tekstiiltoodete kiukoostise märgistamise ja tähistamise kohta) I lisa, et lisada uue tekstiilkiu nimetus, ning VIII ja IX lisa, et kohandada need tehnika arenguga) siseriiklikku õiguskorda ülevõtmist. Mõlemale määrusele on viidatud EMP lepingu II lisa XI peatüki punktis 4d ja neid on lepinguga kohandatud selle protokolli nr 1 alusel.
            
         
               —
            
            
               EFTA järelevalveamet on seisukohal, et olles jätnud selleks ettenähtud aja jooksul vastu võtmata nimetatud määruste siseriiklikku õiguskorda ülevõtmiseks vajalikud meetmed, ei ole Island täitnud EMP lepingu artiklist 7 tulenevaid kohustusi.